Document ID: 32006R0250

32006R0250
L 042/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 250/2006 НА КОМИСИЯТА
от 13 февруари 2006 година
за изменение на Регламент (ЕО) № 560/2005 на Съвета за налагане на някои специфични ограничителни мерки, насочени срещу определени физически и юридически лица с оглед на ситуацията в Кот д'Ивоар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 560/2005 на Съвета от 12 април 2005 г. за налагане на някои специфични ограничителни мерки, насочени срещу определени физически и юридически лица с оглед на ситуацията в Кот д'Ивоар (1), и по-специално член 11, буква а) от него,
като има предвид, че:
(1)
В приложение I към Регламент (ЕО) № 560/2005 са изброени физическите и юридическите лица, които попадат в обхвата на разпоредбите на посочения регламент относно замразяването на финансови средства и икономически ресурси.
(2)
На 7 февруари 2006 г. Комитетът по санкциите към Съвета за сигурност на Организацията на обединените нации взе решение по първия списък от три физически лица, за които следва да се прилагат разпоредбите относно замразяването на финансови средства и икономически ресурси. Следователно приложение I следва да бъде съответно изменено.
(3)
С цел да се гарантира ефективността на мерките, предвидени в настоящия регламент, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 560/2005 се изменя в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 февруари 2006 година.

Labels: 2
11
18
5